2010 восянь Коми Республикаын инновационнöй проектъяс олöмö пöртысь организацияяс вермасны босьтны кык миллион шайтöдз отсöг.

Коми Республикаса Правительстволысь 2010 во моз тöлысь 26 лунся 280 №-а лöсялана шуöм кырымалiс Коми Республикаса Юралысь Вячеслав Гайзер. Сьöм отсöгыс кык пöв унджык 2008 воcянь республикалы сетöм отсöгысь.

Отсöгсö вермасны босьтны организацияяс, кодъяс збыльмöдöны инновационнöй проектъяс, мый серти сöвмöны организацияяс наука боксянь либö научно-техническöя, либö мукöд йöз, кодъяс лöсьöдöны да пыртöны технологическöй выль прöдуктъяс да процессъяс (прöдуктъясын да процессъясын тöдчымöн ыджыд технологическöй выльмöдöмторъяс) либö лöсьöдöны да пыртöны уджö технологическöй выль либö тöдчымöн выльмöдöм услугаяс (выль либö тöдчымöн выльмöдöм вöчöм (сетöм) услугаяс).

Документъяссö примитöны 2010 вося кöч тöлысь 10 лунсянь йирым тöлысь 1 лунöдз Коми Республикаса экономика сöвмöдан министерствоын татшöм инпас серти: 167010, Сыктывкар, Интернациональнöй ул., 108 к., 403а каб.

Государствосянь отсöг сетан пöрадок да условиеяс, инновационнöй проектъяс дорö, сетöм документъяс дорö корöмъяс да мукöд юöр йöзöдöма Коми Республикаса экономика сöвмöдан министерстволöн сайтын «Инновацияяс» юкöдын.

Содтöд юöрсö позьö тöдмавны татшöм телефонъяс пыр: (8212) 242-859, (8212) 243-035, либö татшöм запрос серти: e-mail: minekrk3@rkomi.ru, innovrk@rkomi.ru.